Эксперттарҙың терроризмдың барлыҡҡа килеү ваҡыты, алыҫ үткәндәге ваҡиғаларҙы хәҙерге терминдар күҙлегенән баһалау мөмкинлеге тураһында фекере төрлөсә: Ҡайһы берәүҙәр теләһә ниндәй сәйәси үлтереште терроризм менән тиңләштерә, шулай итеп, терроризмдың тамырҙары боронғо замандарға (У. Лакер) ҡайтарыла; башҡалар терроризмды XX быуат аҙағы күренеше тип һанай (И. Александр, В. Чаликова һ. б.). Француз тарихсыһы М. Ферро терроризмды «Хошашиндың XI—XII быуаттарҙағы үҙенсәлекле ислам традицияларына» күтәрә, ә Н. Ноймарк хәҙерге террорсылыҡтың килеп сығышын Наполеондан һуңғы реставрация дәүеренә бәйләй.